Bugun kunduz kuni O‘zbekistonda havo iliq bo‘ladi va yog‘ingarchilik kutilmaydi. Bu haqda “O‘zgidromet” xabar bermoqda. Qayd etilishicha, Erondan iliq havo massalari kirib kelishi hisobiga ba’zi joylarda shamol 17-22 m/s gacha kuchayishi kutilmoqda. Toshkent viloyatining Bekobod tumanida va Navoiy viloyatining ayrim tumanlarida shamolning kuchayishi 23-28 m/s gacha yetishi mumkin. Havo harorati 17-22 daraja iliqqacha ko‘tariladi. Poytaxtda yog‘ingarchilik kutilmaydi. Shamol 3-8 m/s tezlikda esadi. Havo harorati 17-19 daraja iliqqacha ko‘tariladi. Respublikaning tog‘li hududlarida havo o‘zgarib turadi, yog‘ingarchilik kutilmaydi. Qor ko‘chishi xavfi bor. Ba’zi joylarga tuman tushishi mumkin. Shamol 7-12 m/s tezlikda esadi, ba’zi joylarda 17-22 m/s gacha kuchayadi. Harorat 6-11 daraja iliq bo‘ladi.